
Бүген Татарстан Республикасы Хөкүмәте Йортында узган традицион киңәшмәдә Татарстан Республикасы Президенты Рөстәм Миңнеханов автомобиль юлларын кышкы чорда карап тоту бурычларын билгеләде.

Көзге-кышкы чор гражданнарның тормыш эшчәнлеге иминлеген тәэмин итү буенча берничә бурыч куя. Барыннан да бигрәк, бу өзлексез җылылык бирүне оештыру. Бүген бу хакта Татарстан Республикасы Президенты Рөстәм Миңнеханов Татарстан Республикасы Хөкүмәте Йортында узган традицион киңәшмәдә хәбәр итте.

Татарстан Республикасы Президенты Рөстәм Миңнеханов Бәһрәйндә Рим Папасы Франциск белән очрашты.

«Бәһрәйн бу көннәрдә үзендә мәдәниятләр, конфессияләр һәм цивилизацияләр диалогы мәсьәләләренә багышланган вәкиллекле һәм мөһим форумны кабул итә. Шунысы куанычлы, планета өчен әһәмиятле булган мәсьәләләр сезнең кебек югары вәкилләр катнашында карала», - дип башлады әңгәмәне Татарстан Президенты.

Хөрмәтле татарстанлылар!

Кадерле ватандашлар!

Сезне татулык, дуслык һәм күпмилләтле Россиянең куәте күрсәткече булган бәйрәм – Халыклар бердәмлеге көне белән ихлас күңелдән тәбрик итәм!

Күп гасырлар элек ата-бабаларыбыз – төрле катлау, дин һәм милләт вәкилләре – Ватанның бәйсезлегенә, бүленмәслегенә куркыныч янау шартларында бер булып баскыннарны илдән куып чыгаруга һәм болгавырлыкны җиңүгә иреште. Туган җирне ярату, каһарманлык, оешканлык, үз-үзеңне аямау, азатлыкка һәм гаделлеккә омтылу – чын кеше һәм гражданга хас булган әлеге асыл сыйфатлар халкыбызга дәүләтебезне саклап калырга һәм җиңү яуларга ярдәм итте.

Татарстан Республикасы Президенты Рөстәм Миңнеханов Манамага эш сәфәре кысаларында Әл Әзһәр мәчетенең (Мисыр) югары имамы доктор шәех, мөселманнар аксакаллары советы рәисе Әхмәд Әл Тайеб белән очрашты.

Татарстан Республикасы Президенты Рөстәм Миңнеханов Бәһрәйн әмире Галиҗанәп Хәмәд бен Иса Әл Хәлифә белән очрашты.

Бүген Казанда, Татарстан Халыклары ассамблеясы төзелүнең 30 еллыгына һәм Халыклар бердәмлеге көненә багышлап, Ассамблея Советының киңәйтелгән утырышы узды.

Утырыш башланыр алдыннан тантаналы чарада катнашучылар һәм кунаклар Халыклар дуслыгы йортының күргәзмә залында ачылган «Татарстан Халыклары ассамблеясы: тарих һәм хәзерге заман» фотокүргәзмәсендә булдылар.

Киңәйтелгән утырышта ТР Дәүләт Киңәшчесе Минтимер Шәймиев, Россия Халыклары ассамблеясенең Мактаулы рәисе, Ислам хезмәттәшлеге оешмасында Россия Федерациясенең даими вәкиле Рамазан Абдулатипов, Россия Президентының Идел буе федераль округындагы вәкаләтле вәкиле урынбасары Игорь Паньшин, Татарстан Хөкүмәте әгъзалары, юнәлеш министрлыклары һәм ведомстволары вәкилләре, Казанда аккредитацияләнгән чит дәүләтләрнең дипломатик вәкиллекләре җитәкчеләре, милли-мәдәни берләшмәләр җитәкчеләре, Ассамблеяның филиаллары һәм вәкиллекләре, республика районнарында Дуслык йортлары һәм үзәкләре вәкилләре катнашты - барлыгы 220дән артык кунак һәм форумда катнашучы.

Татарстан Республикасы Президенты Рөстәм Миңнеханов Манамага эш сәфәре кысаларында Бәһрәйн Премьер-министры, варис принцы Сәлмән бен Хәмәд бен Иса Әл Хәлифә белән очрашты.

Бәһрәйн Мәмләкәтенә эш сәфәре кысаларында Татарстан Республикасы Президенты Рөстәм Миңнеханов Ислам эшләре буенча югары совет рәисе шәех Габдеррахман бен Мөхәммәд бен Рәшит Әл Хәлифә белән очрашты.

Татарстан Президенты Рөстәм Миңнеханов Манама шәһәренә эш сәфәре кысаларында «Диннәр арасында диалог әһәмияте» Бәһрәйн форумында чыгыш ясады. Форум Бәһрәйн Ислам эшләре буенча югары совет тарафыннан оештырылган. Быелгы төп тема – «Көнчыгыш һәм Көнбатыш кешелекнең тыныч яшәве өчен».
Рәсми Татарстан